มีอาการตกเป็นก้อน คล้ายๆแป้งเปียก มานานหลายเดือนค้ะ แต่เป็นๆหายๆ เคยไปหามาครั้งนึง ให้ยาสอดมาใช้แล้วก็หายไปไม่กี่วันแล้วก็เป็นอีก . สาเหตุมาจากอะไรค่ะ จากการมีเพศสัมพันธ์ หรือเป็นเพราะร่างกายเราค่ะ . แล่วจะรักษายังไงบ้าง
สวัสดีค่ะอาการตกขาวที่มีปริมาณมากขึ้นจนเป็นก้อน คล้ายแป้งเปียก ถือเป็นอาการตกขาวที่ผิดปกติ โดยอาจเกิดได้จาก1.การติดเชื้อราในช่องคลอดตกขาวมักเป็นสีขาวขุ่น จับตัวเป็นก้อนลักษณะคล้ายแป้งเปียกหรือนมบูด และมีอาการแสบหรือคันช่องคลอด รวมถึงอวัยวะเพศด้านนอกด้วย แต่มักไม่มีกลิ่นเหม็น และมักไม่ทำให้เกิดอาการทางปัสสาวะ2. การติดเชื้อแบคทีเรียในช่องคลอด ตกขาวมักมีปริมาณที่มากขึ้น อาจมีสีเหลืองหรือเทาขุ่น มีกลิ่นเหม็นเหมือนคาวปลาไม่ค่อยมีอาการคันช่องคลอด แต่อาจรู้สึกแสบและระคายเคืองช่องคลอดได้3.ติดเชื้อหนองในแท้หรือหนองในเทียม เป็นโรคติดต่อจากการมีเพศสัมพันธ์เช่นกัน ตกขาวมักมีสีเหลืองหรือเขียวมีอาการเจ็บปวดและคันรอบช่องคลอด เจ็บปวดขณะมีเพศสัมพันธ์ และมักทำให้มีอาการทางปัสสาวะ เช่น ปัสสาวะบ่อย ปัสสาวะขัด เจ็บขณะปัสสาวะได้การรักษาขึ้นกับสาเหตุค่ะ เช่นโรคเชื้อราในช่องคลอดสามารถรักษาได้โดยการใช้ยาต้านเชื้อรา (Antifungal Drug) เป็นหลัก โดยรูปแบบของยาอาจจะมีทั้งแบบครีม ขี้ผึ้ง ยาเหน็บ หรือยารับประทานค่ะ ทั้งนี้ควรได้รับการตรวจโดยแพทย์ค่ะ นอกจากนั้นหากเป็นบ่อยควรปฏิบัติ ดังนี้หลีกเลี่ยงการใช้สบู่หรือผลิตภัณฑ์ทำความสะอาดบริเวณช่องคลอดเป็นประจำ แต่ควรใช้น้ำสะอาดทำความสะอาดแทนไม่ควรสวนล้างช่องคลอด เพราะอาจส่งผลให้อาการติดเชื้อแย่ลงหากมีความรู้สึกเจ็บในขณะมีเพศสัมพันธ์ ควรใช้ผลิตภัณฑ์เจลหล่อลื่นที่มีน้ำเป็นองค์ประกอบหลักในขณะมีเพศสัมพันธ์ เพื่อช่วยลดการระคายเคืองหากบริเวณอวัยวะเพศมีอาการบวมและเจ็บ ไม่ควรเกาหรือถูแรง ๆ แต่อาจนั่งแช่น้ำอุ่น เพื่อช่วยบรรเทาอาการ หรืออาจใช้ผ้าชุบน้ำเย็นประคบบริเวณที่มีอาการแต่หากเกิดจากเชื้อแบคทีเรีย จำเป็นต้องรักษาด้วยยาปฏิชีวนะค่ะ